**Uzziņa Vadības komitejai**

17.06.2019.

|  |  |  |
| --- | --- | --- |
| Nr.p.k. | Sniedzamā informācija | Informācija par projektu |
| **Ministru kabineta noteikumi “Kārtība, kādā Valsts kase nodrošina maksājumu pakalpojumu sniegšanu”**  |
| 1. | Projekta izstrādes nepieciešamības pamatojums | Projekts izstrādāts pēc Valsts kases iniciatīvas ņemot vērā, ka Ministru kabinets 2019. gadā apņēmies būtiski reformēt valsts finanšu sektoru, ievērojami uzlabojot tā caurskatāmību, atbalstot inovācijas, kā arī stimulējot aktīvu vēršanos pret noziedzīgi iegūtu līdzekļu legalizāciju, tādējādi izpildot Moneyval rekomendācijas. Pārskatot Valsts kases esošo pakalpojumu sniegšanu un, iepazīstoties ar finanšu un kapitāla tirgus aktualitātēm, tika secināts, ka jau pēdējo gadu laikā Latvijā ir būtiski aktualizējušies finanšu pakalpojumu attīstības jautājumi, kā arī vienlaikus darbības atbilstības jautājumi, kā rezultātā ir veikti būtiski grozījumi jomu regulējošajos normatīvajos aktos, piemēram Noziedzīgi iegūtu līdzekļu legalizācijas un terorisma finansēšanas novēršanas likumā, kā arī attiecīgi finanšu pakalpojumu sniedzēji ir būtiski pārskatījuši savas procedūras attiecībā uz pakalpojumu sniegšanu un tās nosacījumiem.Lai arī Valsts kase nav tieši iesaistīta finanšu sektora uzlabošanas pasākumos un tās sniegtie pakalpojumi ietilpst ar Likumu par budžetu un finanšu vadību uzdotajos pienākumos, nepieciešams pielāgot tās sniegtos pakalpojumus atbilstoši mūsdienīgām tirgus prasībām un tendencēm, kas vienlaikus nodrošinātu drošu valsts finanšu vadību un augstu reputāciju.  |
| 2. | Vadības darba plāna uzdevuma numurs un tā izpildes termiņš (ja nepieciešams) | Nav . |
| 3. | Projekta īss saturs | Projektā papildu esošajai kārtībai tiks paredzēts Valsts kases potenciālo klientu identifikācijas pasākumus, noteiktas plašāka apjoma tiesības Valsts kasei klientu un to veikto darījumu izpētē, piemēram, tiesības pieprasīt dažāda apmēra informāciju, tiesības uz informācijas izvērtēšanas laiku apturēt pakalpojuma sniegšanu, kā arī tiesības neveikt maksājumu pakalpojumu gadījumā, ja ir iestājušies noteikti priekšnosacījumi.  Projektā iekļautie noteikumi palīdzēs uzlabot klientu sniegtās informācijas un to veikto darījumu kvalitāti, kā arī sniegs tiesības Valsts kasei veikt pilnvērtīgu “Zini savu klientu” principa ievērošanu.Kā būtiskas pārmaiņas uzsverama ieplānotā klientu identifikācijas veikšana, kas turpmāk pieļaus tikai drošu piekļuvi Valsts kases pakalpojumiem (ar elektroniskajiem autentifikācijas līdzekļiem vai klātienē, pārbaudot personu pārstāvības tiesības un identitāti). Noteikumu projektā ietveramās normas atsevišķos gadījumos atturēs personas, kuras var saņemt piekļuvi Valsts kases maksājumu pakalpojumiem, no iespējamu noziedzīgu nodarījumu veikšanas, kā arī ļaus Valsts kasei aktīvāk iesaistīties arī iespējamu noziedzīgu nodarījumu atpazīšanā. Vienlaikus ar Ministru kabineta noteikumu projektu tiek risinātas neaktīvu kontu problēmas, paredzot tiesības šādus kontus slēgt, tādējādi aktualizējot klientu portfeli, u.c. jautājumi.  |
| 4. | Iespējamie risinājuma varianti | Projektu izstrādā Valsts kase. |
| 5. | Par projektu nosakāmā atbildīgā amatpersona | Valsts kases pārvaldnieka vietniece Gunta Medne |
| 6. | Nosakāmais projekta sagatavotājs | Valsts kases Klientu apkalpošanas un pakalpojumu attīstības departamenta direktors M.Prikulis |
|  | Sabiedrības līdzdalība | Uzziņa un Valsts sekretāru sanāksmes (turpmāk –VSS) izsludinātais projekts tiks publicēts Finanšu ministrijas un Valsts kases interneta mājaslapā. Sabiedrība varēs sniegt viedokli līdz 05.08.2019.Diskusija par projektu ar nevalstiskajām organizācijām, profesionālajām organizācijām u.tml. pirms izsludināšanas VSS nav nepieciešama. |
| 7. | Darba grupas vadītājs un iespējamais sastāvs | Nav nepieciešams |
| 8. | Ministrijas struktūrvienības un padotības iestādēm ar kurām projekts jāsaskaņo | 1. Juridiskais departaments
2. Finanšu un darbības nodrošinājuma departaments
 |
| 9. | Saskaņošanas termiņš | Projekts tiks nosūtīts saskaņošanai Finanšu ministrijai: 19.07.2019.Saskaņošanas termiņš: 05.08.2019. |
| 10. | Prognozējamā projekta finansiālā ietekme uz valsts budžetu | Finansiālas ietekmes uz valsts budžetu projektam nav. |
| 11. | Tiesību akta ieviešanas kalendārais plāns | 1) Izsludināšana VSS — 22.08.2019.;2) Iesniegšana Valsts kancelejā – 01.11.2019. |
| 12. | Uzziņas sagatavotājs | Valsts kases Klientu apkalpošanas un pakalpojumu attīstības departamenta direktors Mārtiņš Prikulis |
|  |
|  |
|  |